Na podlagi 51. člena Zakona o osnovni šoli (Ur. l. RS, št. 81/06 s spremembami in dopolnitvami), odločbe o dodelitvi statusa št. __________ z dne __________ in veljavnih Pravil o prilagajanju šolskih obveznosti Osnovne šole Venclja Perka

sklepata pogodbeni stranki

OSNOVNA ŠOLA VENCLJA PERKA, Ljubljanska cesta 58a, 1230 Domžale, ki jo zastopa ravnateljica mag. Maša Mlinarič (v nadaljevanju: šola)

in

_____________________________, (ime in priimek starša oziroma zakonitega zastopnika), naslov za vročanje: ______________________________ (v nadaljevanju: starši)

DOGOVOR O PRILAGAJANJU ŠOLSKIH OBVEZNOSTI

PODATKI O UČENCU IN VRSTI STATUSA
Ime in priimek učenca: ______________________________________
Razred in oddelek: _________________________________________
Vrsta statusa:
☐ perspektivni športnik
☐ vrhunski športnik
☐ perspektivni mladi umetnik  
☐ vrhunski mladi umetnik
  

1. člen
(predmet in namen dogovora)
S tem dogovorom se za učenca s statusom individualno določijo prilagoditve obiskovanja pouka in drugih dejavnosti šole ter načinov in rokov za ocenjevanje znanja, pa tudi medsebojne obveznosti, potrebne za njihovo izvajanje.
Namen prilagoditev je učencu omogočiti usklajevanje šolskih obveznosti z dejanskimi športnimi oziroma umetniškimi obveznostmi, ne da bi se zniževali standardi znanja, posegalo v obvezni program ali omejevala strokovna avtonomija učitelja pri ocenjevanju znanja.

2. člen
(izhodišča za izvajanje prilagoditev)
Učenec praviloma redno obiskuje pouk in druge dejavnosti obveznega programa. Prilagoditve se uporabljajo le v obsegu, ki je potreben zaradi konkretnih obveznosti, povezanih s statusom.
Prilagoditve ne pomenijo oprostitve sodelovanja pri pouku, preverjanju ali ocenjevanju znanja, razen kadar oprostitev na drugi pravni podlagi izrecno dovoljuje zakon ali drug predpis. Učenec mora izkazati predpisane standarde znanja.
Pri vseh odločitvah se upoštevajo starost in zrelost učenca, njegovo mnenje, načelo največje koristi otroka, enaka obravnava drugih učencev ter organizacijske možnosti šole.

I. INDIVIDUALNO DOGOVORJENE PRILAGODITVE

3. člen
(obiskovanje pouka in drugih dejavnosti)
Učenec z vrhunskim statusom je praviloma navzoč pri pouku, lahko pa izostane zaradi treninga ali tekmovanj:
· treninga: do 6 šolskih ur na dan, zaradi zahtevnejših priprav pa tudi ves dan  
oz. 5 šolskih dni zapored, oz. po dogovoru z go. ravnateljico,
· lahko izostane prvi dve šolski  uri, kadar se njegovo tekmovanje prejšnji dan konča po 22.uri.

Učenec s perspektivnim statusom je praviloma navzoč pri pouku, lahko pa izostane zaradi treninga ali tekmovanj:
· treninga: do 2 šolskih ur na dan, zaradi zahtevnejših priprav pa tudi ves dan  
oz. 2 šolskih dni zapored, oz. po dogovoru z go. ravnateljico,
· lahko izostane prvi dve šolski  uri, kadar se njegovo tekmovanje prejšnji dan konča po 22.uri.

O odsotnostih učenec obvešča razrednika praviloma vnaprej, starši nato napišejo opravičila.

(napovedovanje in opravičevanje odsotnosti)
Starši vnaprej znano odsotnost, povezano s statusom, pisno napovejo razredniku takoj, ko zanjo izvedo, praviloma najmanj tri delovne dni pred odsotnostjo. Če odsotnosti objektivno ni bilo mogoče napovedati, jo sporočijo brez nepotrebnega odlašanja.
Napoved vsebuje razlog, datum in predvideno trajanje odsotnosti. Na zahtevo šole starši predložijo potrdilo društva, kluba, zveze, šole, organizatorja ali druge pristojne organizacije. Žig organizacije ni obvezen, če je izdajatelja in verodostojnost potrdila mogoče zanesljivo ugotoviti drugače.
Če naj bi učenec izostal več kot pet šolskih dni, starši pravočasno zaprosijo za dovoljenje ravnatelja v skladu z Zakonom o osnovni šoli. Napoved odsotnosti zaradi statusa ne nadomesti opravičila izostanka po vrnitvi učenca, kadar je to opravičilo potrebno po zakonu oziroma pravilih šolskega reda.


5. člen
(nadomeščanje zamujenih obveznosti)
Učenec se ob pomoči staršev seznani z učno snovjo in obveznostmi, izvedenimi v času odsotnosti, ter jih nadomesti v dogovorjenem roku. Učitelj učencu omogoči dostop do informacij o obravnavani učni snovi in obveznostih na način, ki ga šola sicer uporablja.
Pri daljši načrtovani odsotnosti se lahko pripravi časovni načrt nadomeščanja učne snovi in ocenjevanja. Učenec se lahko vključi v ustrezne dejavnosti razširjenega programa oziroma druge oblike podpore, ki jih šola izvaja.

6. člen
(načini in roki ocenjevanja znanja)
Ocenjevanje znanja se izvaja v skladu s Pravilnikom o ocenjevanju znanja in napredovanje učencev v osnovni šoli, učnimi načrti in načeli sprotnega ter enakomerno razporejenega ocenjevanja. Način ocenjevanja določi učitelj glede na standarde znanja, obvezujoča navodila in didaktična priporočila učnega načrta.
☐  Učenec se lahko opraviči učitelju v primerih načrtovanih načinov ocenjevanja, razen ocenjevanj pisnih preizkusov, zaradi povečane obremenitve enkrat na ocenjevalno obdobje  (status perspektivnega učenca) oz. dvakrat na ocenjevalno obdobje (status vrhunskega učenca) ter predlaga nov primeren rok ocenjevanja. Rok po uskladitvi določi učitelj.
☐  Če je učenec na dan napovedanega ocenjevanja upravičeno odsoten zaradi obveznosti, povezane s statusom, učitelj določi nadomestni rok, po potrebi pa tudi drug primeren način ocenjevanja, če je to skladno s predpisi in učnim načrtom.
☐  Zaradi daljše upravičene odsotnosti se lahko učencu prilagodijo načini in roki ocenjevanja ter število ocen, vendar le pod pogoji in po postopku, določenih v veljavnem Pravilniku o ocenjevanju znanja in napredovanje učencev v osnovni šoli; o tem na predlog razrednika odloči oddelčni učiteljski zbor.


7. člen
(druge šolske obveznosti)
☐  V času posebej povečane obremenitve se lahko prilagodi rok za domačo nalogo, seminarsko nalogo, projekt ali drugo obveznost, če prilagoditev ne posega v standarde znanja in cilje programa.
☐  Učenec lahko zamujeno praktično, tehniško, likovno, športno ali drugo dejavnost nadomesti na drugem dogovorjenem terminu oziroma na drug strokovno ustrezen način.
☐  Za posamezno daljšo odsotnost se lahko pripravi individualni časovni načrt obveznosti.

II. OBVEZNOSTI UDELEŽENCEV

8. člen
(obveznosti učenca)
Učenec:
· redno obiskuje pouk in druge dejavnosti, razen v času dogovorjene oziroma odobrene odsotnosti;
· vestno izpolnjuje šolske obveznosti ter spoštuje ta dogovor, Pravila šolskega reda OŠ VP, Hišni red OŠ VP in navodila strokovnih delavcev;
· učitelja pravočasno obvesti o pričakovani odsotnosti pri ocenjevanju in sodeluje pri določitvi nadomestnega roka;
· po odsotnosti nadomesti zamujeno učno snov in druge obveznosti v dogovorjenih rokih;
· učitelju, razredniku ali staršem pravočasno sporoči, če zaradi obsega obveznosti potrebuje dodatno uskladitev ali pomoč.

9. člen
(obveznosti staršev)
Starši:
· pravočasno napovedujejo in opravičujejo odsotnosti ter zagotavljajo resnične in preverljive podatke;
· redno spremljajo učenčevo izpolnjevanje šolskih obveznosti in sodelujejo z razrednikom ter učitelji;
· brez nepotrebnega odlašanja obvestijo šolo o spremembi ali prenehanju okoliščin, pomembnih za status oziroma prilagoditve, zlasti o prenehanju dejavnosti, poškodbi, bolezni ali bistveni spremembi urnika;
· zagotovijo, da je učenec seznanjen z vsebino dogovora in da pri njegovem izvajanju sodeluje;
· pri predčasnem odhodu prevzamejo odgovornost za učenca od trenutka njegovega prevzema oziroma samostojnega odhoda na podlagi njihovega pisnega soglasja.
10. člen
(obveznosti šole)
Šola:
· z dogovorom seznani razrednika in učitelje, ki morajo posamezne prilagoditve izvajati;
· zagotovi, da se dogovorjene prilagoditve izvajajo enotno, pravočasno in v skladu s predpisi;
· učencu ob daljši načrtovani odsotnosti omogoči pravočasno seznanitev z bistvenimi učnimi vsebinami in obveznostmi;
· spremlja izvajanje dogovora ter učenca in starše opozori na ugotovljene težave ali kršitve;
· obdeluje in posreduje samo tiste osebne podatke, ki so potrebni za odločanje o statusu in izvajanje prilagoditev.

11. člen
(naloge razrednika in učiteljev)
Razrednik usklajuje izvajanje dogovora, evidentira napovedane odsotnosti, spremlja izpolnjevanje obveznosti, po potrebi skliče usklajevalni pogovor ter ravnatelju posreduje obrazložen predlog za spremembo dogovora, mirovanje, prenehanje ali odvzem statusa.
Učitelji izvajajo dogovorjene prilagoditve, pri daljši napovedani odsotnosti učencu omogočijo seznanitev z bistvenimi učnimi vsebinami in obveznostmi ter v okviru svoje strokovne avtonomije določajo načine, kriterije in nadomestne roke ocenjevanja.

III. SPREMLJANJE, SPREMEMBE IN VELJAVNOST

12. člen
(spremljanje in pregled dogovora)
Izvajanje dogovora spremlja razrednik v sodelovanju z učencem, starši, učitelji in ravnateljem. Dogovor se pregleda ob bistveni spremembi športnih oziroma umetniških obveznosti, daljši odsotnosti, ponavljajočih se težavah pri izvajanju ali na utemeljen predlog katerega od udeležencev.

13. člen
(spremembe in dopolnitve)
Spremembe prilagoditev se uredijo s pisnim dodatkom k temu dogovoru, ki ga podpišeta šola in starši. Posamezni nadomestni rok ocenjevanja ali druga uskladitev se lahko določi v preverljivi pisni komunikaciji med učiteljem, učencem in po potrebi starši, če ostaja v okviru tega dogovora in predpisov.
Dodatna prilagoditev števila ocen oziroma druga prilagoditev, za katero predpis zahteva odločitev oddelčnega učiteljskega zbora ali drugega organa, začne veljati šele po sprejetju odločitve pristojnega organa.

14. člen
(mirovanje, prenehanje in odvzem statusa) 
Učencu lahko zaradi bolezni, poškodbe ali drugih utemeljenih razlogov status miruje, dokler obstajajo razlogi, na podlagi katerih je bilo odločeno o mirovanju. Predlog za mirovanje statusa lahko podajo razrednik, učiteljski zbor ali starši učenca. V  času mirovanja statusa učenec ne more uveljavljati pravic, ki so mu bile z njim dodeljene. O mirovanju statusa odloči ravnatelj. 
Če učenec ne izpolnjuje obveznosti iz dogovora iz 8. člena teh pravil oziroma ne opravlja svojih dolžnosti, določenih z zakonom ter drugimi predpisi in akti šole, mu šola lahko na predlog razrednika oziroma učiteljskega zbora začasno oziroma trajno odvzame status. O odvzemu statusa odloči ravnatelj.

Status učencu preneha veljati, na zahtevo staršev učenca,  s potekom časa, za katerega je bil status dodeljen,  če prenehajo razlogi, zaradi katerih je bil status dodeljen,  lahko tudi če učenec športnik neopravičeno zavrne sodelovanje v šolski reprezentanci ali na šolskem tekmovanju, če preneha s šolanjem na Osnovni šoli Venclja Perka, če se mu status odvzame. O prenehanju statusa odloči ravnatelj.



15. člen
(reševanje težav in varstvo pravic)
Učenec ali starši lahko na nepravilno izvajanje dogovora opozorijo razrednika ali ravnatelja. Ravnatelj preveri navedbe, zagotovi potrebno uskladitev in po potrebi odloči v okviru svojih pristojnosti. Ta možnost ne omejuje pravnih sredstev, ki učencu in staršem pripadajo po zakonu.

16. člen
(začetek in čas veljavnosti)
Dogovor začne veljati, ko ga podpišeta šola in starši, uporablja pa se za tekoče šolsko leto. 
Dogovor je sestavljen v dveh enakih izvodih, od katerih prejme en izvod šola in en izvod starši.

V _________________, dne _________    		V Domžalah, dne ____________


Osnovna šola Venclja Perka
Ime in priimek: ____________________  		mag. Maša Mlinarič, ravnateljica	
                  			

Podpis: __________________________   		Podpis: ___________________
